बॉलीवुड प्रोड्यूसर ने लगाया बीजेपी और शिवसेना पर धोखा देने का आरोप, ट्वीट कर कहा- वोटर्स को ठग रहे हैं...  
अशोक पंडित का ट्वीट हुआ वायरल
बीजेपी और शिवसेना पर साधा निशाना
लगाया वोटर्स को धोखा देने का आरोप
महाराष्ट्र और हरियाणा में 21 अक्टूबर को हुए विधानसभा चुनावों के बाद देश में अब इस बात को लेकर काफी चर्चा है कि दोनों ही प्रदेशों में किसकी सरकार बनेगी. जहां एक तरफ हरियाणा में कांग्रेस (Congress) ने बीजेपी को कड़ी टक्कर दी है, तो वहीं दूसरी ओर महाराष्ट्र में बीजेपी (BJP) और शिवसेना (Shivsena) के गठबंधन को 288 सीटों में से 161 सीटें मिली है. हालांकि इस जीत के बाद भी दोनों ही पार्टियों में मुख्यमंत्री पद के उम्मीदवार को लेकर काफी मतभेद हो रहा है. अब इसको लेकर अब बॉलीवुड प्रोड्यूसर अशोक पंडित का रिएक्शन आया है.

We voted to the coalition of BJP-SS in Mah.thinking both will work together. Nw fighting amongst themselves is actually cheating d Voter. If this was the case they should hv the guts to fight individually. A common man is not interested in their deals. #AssemblyElectionResults

अशोक पंडित (Ashoke Pandit) ने महाराष्ट्र में भारतीय जनता पार्टी और शिवसेना के बीच चल रही इस मतभेद को लेकर एक ट्वीट किया है. उन्होंने अपने ट्विटर हैंडल से महाराष्ट्र में बीजेपी (BJP) और शिवसेना (Shivsena) पर गुस्सा जाहिर करते हुए कहा, 'हमने बीजेपी और शिवसेना के गठबंधन को ये सोचकर अपना वोट दिया था कि ये दोनों एक-साथ काम करेंगी. लेकिन ये आपस में ही लड़कर वोटर्स को ठग रहे हैं.' 
अशोक पंडित (Ashoke Pandit) ने आगे लिखा, 'अगर यही मामला है तो इनमें व्यक्तिगत रूप से चुनाव लड़ने के लिए हिम्मत होनी चाहिए थी. आम आदमी को इनके मामले में कोई दिलचस्पी नहीं है.' बता दें, प्रोड्यूसर अशोक पंडित लगभग हर समसामयिक मुद्दे पर अपनी राय रखते नजर आते हैं. उन्होंने बॉलीवुड में 'द एक्सिडेंटल प्राइम मिनिस्टर (The Accidental Prime Minister)' फिल्म प्रोड्यूस की है.